ભિલોડા શહેરમાં કાયદો અને વ્યવસ્થાની સ્થિતિ ચિથરેહાલ બની છે શહેરમાં ચોર, લૂંટારુ અને ઘરફોડિયા ગેંગ બંધ દુકાનો અને રહેણાંક મકાનોમાં ત્રાટકી સતત લૂંટની ઘટનાને અંજામ આપી ખાખી વર્દીને ચેલેન્જ આપી રહી છે બીજીબાજુ પોલીસતંત્ર સબસલામતના દાવા કરી રહી છે ભિલોડા શહેરમાં ૧ વર્ષના ટૂંકા ગાળામાં એક જ મોડ્સ ઓપરેન્ડીસથી વેપારીઓને લૂંટી લેવામાં આવતા વેપારી આલમમાં ભયનો માહોલ પેદા થયો છે મોટી સંખ્યામાં વેપારીઓ ભિલોડા પોલીસ સ્ટેશને પહોંચી ભિલોડા નગરમાં ભયનો માહોલ સર્જનાર અસામાજિક તત્વો અને ચોર લૂંટારુ ગેંગને ઝડપથી ઝડપી પાડી જેલના સળિયા પાછળ ધકેલી દેવામાં આવેની માંગ કરી હતી